ԱՄՓՈՓԱԹԵՐԹ 
«ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆԻՑ ՊՂՆՁԻ ԵՎ ՄՈԼԻԲԴԵՆԻ ԽՏԱՆՅՈՒԹԻ, ՖԵՌՈՄՈԼԻԲԴԵՆԻ՝ ԴԵՊԻ ԵՐՐՈՐԴ ԵՐԿՐՆԵՐ ԱՐՏԱՀԱՆՄԱՆ  ԺԱՄԱՆԱԿԱՎՈՐ ՍԱՀՄԱՆԱՓԱԿՈՒՄ ԿԻՐԱՌԵԼՈՒ, ԱՐՏԱՀԱՆՄԱՆ ԼԻՑԵՆԶԱՎՈՐՄԱՆ ԸՆԹԱՑԱԿԱՐԳԸ ԵՎ ԳԼԽԱՎՈՐ ԼԻՑԵՆԶԻԱՅԻ ՁԵՎԸ ՍԱՀԱՄՆԵԼՈՒ ՄԱՍԻՆ»  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
	1. ՀՀ ֆինանսների նախարարություն

	22.07.2021թ.

	
	N 01/2-3/11742-2021

	Նախագծի 1-ին կետի 3-րդ ենթակետի համաձայն՝ Նախագծում նշված ապրանքների ներմուծման նպատակով գլխավոր լիցենզիան տրամադրվում է նվազագույնը մեկ տոննայի համար:
	Ընդունվել է։

	Նախագծի 3-րդ կետի 1-ին ենթակետով սահմանվող հավելվածի (այսուհետ՝ Հավելված) 2-րդ կետի 1-ին ենթակետի համաձայն՝ գլխավոր լիցենզիան արտաքին առևտրային գործունեության մասնակցին տալիս է իրավունք լիցենզավորման ենթակա ցեմենտի ներմուծման համար՝ լիցենզիայով նախատեսված քանակով:
	Ընդունվել է։

	Նախագծին կից ներկայացված հիմնավորման մեջ նշված է, որ նույն որոշման ընդունումը պայմանավորված է ս․թ․ հուլիսի 15-ին ՀՀ Ազգային ժողովի կողմից երկրորդ ընթերցմամբ և ամբողջությամբ ընդունված՝ «Պետական տուրքի մասին» Հայաստանի Հանրապետության օրենքում փոփոխություն և լրացում կատարելու մասին» օրենքի 1-ին հոդվածով խմբագրվող՝ «Պետական տուրքի մասին» Հայաստանի Հանրապետության 1997 թվականի դեկտեմբերի 27-ի ՀՕ-186 օրենքի (այսուհետ՝ Օրենք) 19.6-րդ հոդվածի (4-6 մասերի) կիրարկումն ապահովելու՝ երրորդ երկրներից ցեմենտի ներմուծման գործընթացը կանոնակարգելու անհրաժեշտությամբ։
Վերոգրյալի կապակցությամբ, անհրաժեշտ է նշել, որ Նախագծի վերնագիրը վերաբերում է միայն Հայաստանի Հանրապետությունից պղնձի և մոլիբդենի խտանյութի, ֆեռոմոլիբդենի՝ դեպի երրորդ երկրներ արտահանման  ժամանակավոր սահմանափակում կիրառելուն, ինչպես նաև Հավելվածի 1-ին կետը սահմանում է, որ ԵԱՏՄ ԱՏԳ ԱԱ 2603000000, 2613, 7202700000, 8102 (բացառությամբ 810297000) ծածկագրերին դասվող ապրանքների` դեպի երրորդ երկրներ արտահանման լիցենզավորման ընթացակարգով կարգավորվում են նույն կետում նշված ապրանքների արտահանման լիցենզավորման գործընթացի հետ կապված հարաբերությունները: Միևնույն ժամանակ, Օրենքի 19.6-րդ հոդվածի 4-6-րդ մասերով, որոնց հիման վրա մշակվել է Նախագիծը, պետական տուրք սահմանված է նշված ապրանքների արտահանման լիցենզիաների տրամադրման համար:
Հաշվի առնելով վերոգրյալը՝ առաջարկում ենք Նախագծից հանել ներմուծման հետ կապված կարգավորումները, ինչպես նաև խմբագրել Հավելվածի 2-րդ կետի 1-ին ենթակետը, քանի որ Նախագծով ցեմենտի ներմուծման հետ կապված որևէ հարաբերություն չի կարգավորվում:
	Ընդունվել է։

	Նախագծի 4-րդ կետով նախատեսված է, որ նույն որոշումն ուժի մեջ է մտնում պաշտոնական հրապարակմանը հաջորդող օրը և գործում է վեց ամիս ժամկետով։ Անհրաժեշտ է հստակեցնել վեցամսյա ժամկետի սահմանափակում նախատեսելու նպատակահարմարությունը, քանի որ «Պետական տուրքի մասին» Հայաստանի Հանրապետության օրենքում փոփոխություն և լրացում կատարելու մասին» օրենքը, որը ս․թ․ հուլիսի 15-ին ՀՀ Ազգային ժողովի կողմից ընդունվել է երկրորդ ընթերցմամբ ու ամբողջությամբ և որը հիմք է հանդիսացել Նախագծի մշակման համար, ուժի մեջ է մտնելու պաշտոնական հրապարակմանը հաջորդող 30-րդ օրվանից և տարածվելու է օրենքն ուժի մեջ մտնելուց հետո լիցենզիա (հավաստագիր, թույլտվություն) ստանալու համար ներկայացված հայտերի վրա: Նշվածի հետ կապված՝ հստակեցման կարիք ունի նաև Հավելվածի 10-րդ կետը, որի համաձայն՝ գլխավոր լիցենզիայի գործողության ժամկետի ավարտ է համարվում նույն որոշման 4-րդ կետով սահմանված ժամկետի ավարտը:
	Ընդունվել է։

	Հավելվածի 5-րդ կետում նշված «կարող է տրամադրվել կամ մերժվել գլխավոր լիցենզիայի տրամադրումը» բառերն առաջարկում ենք փոխարինել «բավարարվում կամ մերժվում է գլխավոր լիցենզիայի տրամադրումը» բառերով:
	Ընդունվել է։

	Հավելվածի 6-րդ կետի համաձայն՝ գլխավոր լիցենզիան տրամադրվում է առնվազն մեկ տոննայի համար՝ նշելով արտահանվող այն ապրանքի քանակը, որի յուրաքանչյուր տոննայի համար վճարվել է պետական տուրք օրենքով սահմանված չափով: 
Վերոգրյալի կապակցությամբ, անհրաժեշտ է վկայակոչել «Առևտրի և ծառայությունների մասին» օրենքի 2-րդ հոդվածը, որի համաձայն՝ գլխավոր լիցենզիան արտաքին առևտրային գործունեության մասնակցին իրավունք է տալիս լիցենզավորման ենթակա առանձին տեսակի ապրանք արտահանելու և (կամ) ներմուծելու համար՝ լիցենզիայով նախատեսված քանակով: Բացի այդ, Օրենքի 19.6-րդ հոդվածի 4-6-րդ մասերով նշված ապրանքների արտահանման համար լիցենզիաներ տրամադրվում են նաև մինչև հարյուր կիլոգրամ արտահանելու դեպքում, պարզապես այդ դեպքում պետական տուրքի համար գործում է այլ դրույքաչափ, որը սահմանված է 19.6-րդ հոդվածի 1-ին մասում:
Հաշվի առնելով վերոգրյալը՝ հայտնում ենք, որ Հավելվածի 6-րդ կետով նախատեսված քանակի վերաբերյալ սահմանափակումը պարզաբանման անհրաժեշտություն ունի:
	Ընդունվել է։
Հայտատուն կարող է ստանալ գլխավոր լիցենզիա առնվազն մեկ տոննայի արտահանման համար, սակայն մեկ տոննայից ավելի նշելու և համապատասխան քանակի անդորրագիրը տրամադրելու դեպքում՝ կստանա գլխավոր լիցենզիա, որտեղ նշված կլինի արտահանվող ապրանքի քանակը (որը կարող է արտահանել խմբաքանակներով)։ Իսկ հաշվի առնելով, որ հանքարդյունաբերական արտադրանք արտահանող ընկերությունների համար հաճախակի առաջանում է անհրաժեշտություն արտահանել երրորդ երկիր ոչ մեծ քանակի (մինչև 100 կգ) արտադրանք լաբորատոր անալիզների համար՝ նպատակահարմար է գտնվել տարանջատել տրամադրվող արտահանման լիցենզիաներն ըստ ձևի (գլխավոր կամ միանգամյա) այն նպատակով, որ լաբորատոր անալիզների համար փոքր քանակի արտադրանքի արտահանման դեպքում գանձվի պետական տուրք «Պետական տուրքի մասին» օրենքի 19.6-րդ հոդվածի 1-ին մասով սահմանված դրույքաչափով, այն է բազային տուրքի չափով (հազար դրամ)։

	2. ՀՀ շրջակա միջավայրի նախարարություն
	03.08.2021թ.

	
	N 1/04.8/9770-2021

	 «Հայաստանի Հանրապետությունից պղնձի և մոլիբդենի խտանյութի, ֆեռոմոլիբդենի՝ դեպի երրորդ երկրներ արտահանման ժամանակավոր սահմանափակում կիրառելու, արտահանման լիցենզավորման ընթացակարգը և գլխավոր լիցենզիայի ձևը սահմանելու մասին» Կառավարության որոշման նախագծի վերաբերյալ շրջակա միջավայրի նախարարությունն առաջարկություններ և առարկություններ չունի։
	Ընդունվել է։

	3. ՀՀ տարածքային կառավարման և ենթակառուցվածքների նախարարություն

	30.07.2021թ.

	
	N ՍՊ/26.2/19281-2021

	1. «Առևտրի և ծառայությունների մասին» օրենքի 2-րդ հոդվածի 1-ին մասի 27-րդ պարբերության համաձայն՝ արտաքին առևտրի ոլորտում սահմանափակումների և արգելքի ենթակա ապրանքների ցանկը սահմանում է Հայաստանի Հանրապետության կառավարությունը կամ Հայաստանի Հանրապետության կառավարության կողմից լիազորված պետական մարմինը։ Սակայն ներկայացված նախագծով սահմանվում է նաև ապրանքների արտահանման լիցենզավորման ընթացակարգը և գլխավոր լիցենզիայի ձևը, որի վերաբերյալ լիազորող նորմը բացակայում է: Հաշվի առնելով վերոնշյալը առաջարկում ենք խմբագրել նախագծի նախաբանը:
	1. Չի ընդունվել։
Նախագծի 2-րդ կետով Լիցենզիաների տրամադրման համար լիազոր մարմին սահմանել Հայաստանի Հանրապետության էկոնոմիկայի նախարարությունը, իսկ լիցենզավորման ընթացակարգը և գլխավոր լիցենզիայի ձևը սահմանում է ՀՀ կառավարությունը (այլ ոչ լիազոր մարմիը)։

	2. Նախագծի վերնագրում նշված են կոնկրետ ապրանքատեսակներ, իսկ բովանդակության մեջ՝ ապրանքային դիրքի ծածկագրեր, սակայն «Նորմատիվ իրավական ակտերի մասին» օրենքի 12-րդ հոդվածի 1-ին մասի համաձայն՝ վերնագիրը պետք է համապատասխանի ակտի բովանդակությանը, ուստի առաջարկում ենք խմբագրել նախագծի վերնագիրը:
	2. Ընդունվել է։
Նախագծի 1-ին կետում, ինչպես նաև կարգի 1-ին կետի 2-րդ ենթակետում ավելացվել են նաև անվանումները։

	3. Նախագծի 3-րդ կետով սահմանվում է ընթացակարգը և գլխավոր լիզենցիայի ձևը, իսկ Նախագծով հաստատվում է նաև Հայտի ձևը։ Սակայն, ըստ էության, թե  գլխավոր լիզենցիայի ձևը և թե Հայտի ձևը ընթացակարգի բաղկացուցիչ մաս են կազմում, ուստի առաջարկում ենք դա նույնպես խմբագրել։
	3. Ընդունվել է։ 
Վերնագրում և Նախագծի 3-րդ կետում ավելացվել են նաև «հայտերի» բառը։

	4. Անհրաժեշտ է Նախագծի և Հիմնավորման վերնագրերում ուղղել «ՍԱՀԱՄՆԵԼՈՒ» բառը: 
	4. Ընդունվել է։ 
Կատարվել է փոփոխություն։

	5. Նախագծի 1-ին կետի 3-րդ ենթակետում անհրաժեշտ է «ներմուծման» բառը փոխարինել «արտահանման» բառով:
	5. Ընդունվել է։ 
Կատարվել է փոփոխություն։

	6. Նախագծով սահմանվում է, որ Օրինակ՝ «Գլխավոր լիցենզիան տրամադրվում է նվազագույնը մեկ տոննայի համար» կամ «Չափի միավորը՝ տոննա» սակայն նշված չէ, թե որ տոննան է հիմք ընդունվում՝ թաց մետրիկ, թե չոր:
	6. Ընդունվել է։ 
Կատարվել է փոփոխություն հայտերի մեջ։

	7. «Պետական տուրքի մասին» ՀՀ օրենքի 19.6-րդ հոդվածի 4-6-րդ մասերում սահմանված է, որ «լիցենզիաներ կամ թույլտվություններ կամ հավաստագրեր տրամադրելու համար, բացառությամբ ԵԱՏՄ և միջազգային պայմանագրով նախատեսված երկրների (մինչև հարյուր կիլոգրամ արտահանելու դեպքում գործում է սույն հոդվածի առաջին մասում սահմանված դրույքաչափը)», իսկ Նախագծում սահմանվում է «…լիցենզիան տրամադրվում է նվազագույնը մեկ տոննայի համար»: Հարց է առաջանում ինչ է լինում 101կգ-ից 999 կգ միջակայքի հետ։ 
	7. Ընդունվել է։ 
Կարգի 6-րդ կետում կատարվել է լրացում։

	8. Անհրաժեշտ է խմբագրել Նախագծի հավելվածի 2-րդ կետի 1-ին ենթակետով սահմանվող՝ «գլխավոր լիցենզիա» հասկացությունը, որն առնչվում է ցեմենտի ներմուծմանը:
	8. Ընդունվել է։ 
Կատարվել է փոփոխություն։

	9. Անհրաժեշտ է խմբագրել նաև հիմնավորումը, հաշվի առնելով, որ նշյալ կարգավորումը երրորդ երկրներից ցեմենտի ներմուծման գործընթացին որևէ կերպ չի առնչվում: 
	9. Ընդունվել է։ 
Կատարվել է փոփոխություն։

	10. Առաջարկում ենք Նախագծի հավելվածի 3-րդ կետում «ուղեկցող գրություն» բառերը փոխարինել «դիմում» բառով, 4-րդ կետից հանել «հայտատուի հայեցողությամբ» բառերը, 5–րդ կետից հանել ստորակետերը: Նախագիծը լրացուցիչ չծանրաբեռնելու համար առաջարկում ենք Հավելվածի 3-րդ կետի 2-րդ ենթակետում թողնել միայն  անդորրագրի 20-նիշանոց ծածկագրի վերաբերյալ տեղեկատվություն ներկայացնելու պահանջը:
	10. Մասամբ է ընդունվել։ 
Կատարվել է փոփոխություն։

	11. Հավելվածի 7-րդ կետում անհրաժեշտ է հստակեցնել   «կամ կապի այլ միջոցներով» ձևակերպումը:
	11. Չի ընդունվել։ 
Անհրաժեշտ է օպերատիվությունն ապահովելու համար հնաավորություն տալ Լիազոր մարմնին և տնտեսվարողին աշխատել ցանկացած կապի միջոցով։

	12. Հավելվածի 8-րդ կետում՝ «թերի լինելու մասին տեղեկացում ստանալու դեպքում» բառերը փոխարինել «թերի լինելու մասին պատշաճ ձևով ծանուցում ստանալուց հետո» բառերով, 2-րդ նախադասությունը առաջարկում ենք լրացնել  «ծանուցումը ստանալուց հետո» բառերով, քանի որ չգիտենք թե տնտեսվարողը երբ կստանա տեղեկատվությունը, իսկ «2 աշխատանքային օրվա ընթացքում» բառերը փոխարինել «3 աշխատանքային օրվա ընթացքում» բառերով, քանի որ երկու օրը տրամադրված է միայն տնտեսվարողին՝ տեղեկությունները տրամադրելու համար, լիազոր մարմինը գոնե մեկ օր պետք է ունենա որոշում կայացնելու համար։ 

	12.  Չի ընդունվել։ 
Նշված պարագայում անհրաժեշտ կլինի նաև տալ ձևակերպում՝ թե ինչն է համարվում «պատշաճ»։
Իսկ «2 աշխատանքային օրվա ընթացքում» բառերը փոխարինել «3 աշխատանքային օրվա ընթացքում» բառերով գտնում ենք ոչ նպատակահարմար, քանի որ Լիազոր մարմնի կողմից հայտի մուտքագրման օրվանից 3 աշխատանքային օրվա ընթացքում բավարարվում կամ մերժվում է լիցենզիայի տրամադրումը: Կարգի 10-րդ կետի պահանջին համապատասխան՝ հայտատուի կողմից 2 աշխատանքային օրվա ընթացքում փաստաթղթերը համալրելու դեպքում՝ հայտը կբավարավի 3+2 աշխատանքային օրվա ընթացքում։

	13. Հավելվածի 13-րդ կետում կրկնօրինակի տրամադրման համար պետական տուրք չգանձելը չի համապատասխանում «Պետական տուրքի մասին» օրենքին, որտեղ բազային տուրքի չափով տուրք է նախատեսված:
	13. Չի ընդունվել։ 
«Պետական տուրքի մասին» օրենքի 19.6-րդ հոդվածի  միայն 1-ին մասով սահմանված դեպքերում է կրկնօրինակի տրամադրման համար գանձվում պետական տուրք բազային տուրքի չափով։ Նույն հոդվածի 2-6-րդ մասերով կրկնօրինակ տրամադրելու համար պետական տուրք սահմանված չէ։

	4. ՀՀ պետական եկամուտների կոմիտե

	N 01/3-4/45633-2021

	1. Հարկ ենք համարում տեղեկացնել, որ ԵԱՏՄ ԱՏԳ ԱԱ 2603000000 ծածկագրին և նկարագրին համապատասխան ապրանքի համար նախատեսվում է լիցենզավորման ընթացակարգ ԵՏՀ կոլեգիայի 2015 թվականի ապրիլի 21-ի N30 և ՀՀ կառավարության 2014 թվականի դեկտեմբերի 25-ի N1524-Ն որոշումների շրջանակներում, հետևաբար` առաջարկում ենք նախագծի 1-ին կետի 1-ին ենթակետը խմբագրել:
	ԵՏՀ կոլեգիայի 2015 թվականի ապրիլի 21-ի N30 և ՀՀ կառավարության 2014 թվականի դեկտեմբերի 25-ի N1524-Ն որոշմամբ սահմանվում է թանկարժեք մետաղներ պարունակող գունավոր մետաղների լիցենզավորման կարգը, սակայն սույն Կարգով կարգավորման առարկան հանդիսանում է պղնձի խտանյութի արտահանման լիցենզիայի տրամադրումը։ Չնայած, որ վերոնշյալ ապրանքը պատկանում է ԱՏԳ ԱԱ նույն ծածկագրին, սակայն Կարգից բխում է, որ վերջինիս կարգավորման առարկան տարբեր է։ Հետևապես իրավակիրառ պրակտիկայում ապրանքների լիցենզավորման տարընկալում տեղի չի ունենում։  

	2. Ներկայացված որոշման նախագծի 1-ին կետի 3-րդ ենթակետի համաձայն` «Սույն կետի 1-ին ենթակետում նշված ապրանքների ներմուծման նպատակով գլխավոր լիցենզիան տրամադրվում է նվազագույնը մեկ տոննայի համար:»։ Հաշվի առնելով այն հանգամանքը, որ նախագծով սահմանվում է Հայաստանի Հանրապետությունից պղնձի և մոլիբդենի խտանյութի, ֆեռոմոլիբդենի՝ դեպի երրորդ երկրներ արտահանման ժամանակավոր սահմանափակում կիրառելու, արտահանման լիցենզավորման ընթացակարգը և գլխավոր լիցենզիայի ձևը, առաջարկվում է հանել նախագծի 1-ին կետի 3-րդ ենթակետը:
Նույն կետում անհասկանալի է «նվազագույնը մեկ տոննայի համար» եզրույթը: Նշվածից ենթադրվում է, որ մեկ տոննայից քիչ քանակների արտահանման դեպքում լիցենզիա չի տրամադրվելու: Եթե խոսքը գնում է մինչև մեկ տոննա խնդրո առարկա ապրանքների թույլտվության մասին, ապա առաջարկում ենք «նվազագույն» բառը փոխարինել «առավելագույն» բառով: 
	2.Ընդունվել է։
Խմբագրվել է Նախագծի 3-րդ կետը, ինչպես նաև 2-րդ կետում լրացվել է մինչև 100 կիլոգրամ արտահանելու դրույթը։

	3. Նախագծի 3-րդ կետի 1-ին ենթակետով սահմանվող հավելվածի` 2-րդ կետի 1-ին ենթակետի համաձայն` գլխավոր լիցենզիան լիցենզիա է, որը տալիս է արտաքին առևտրային գործունեության մասնակցին իրավունք՝ լիցենզավորման ենթակա ցեմենտի ներմուծման համար՝ լիցենզիայով նախատեսված քանակով: Հարկ է նկատի ունենալ, որ ներկայացված նախագծով չի կարգավորվում ցեմենտի ներմուծման լիցենզավորման հարցը, հետևաբար՝ առաջարկվում է նշված ենթակետը խմբագրել և համապատասխանեցնել նախագծի կարգավորումներին: Միաժամանակ, առաջարկվում է համապատասխան փոփոխություն կատարել նաև հիմնավորման 1-ին կետում:
	3.Ընդունվել է։ 
Կատարվել է փոփոխություն, ուղղվել է տեխնիկական վրիպակը։

	4.	«Պետական տուրքի մասին» ՀՀ օրենքի 19.6-րդ հոդվածի 1-ին մասի համաձայն` Եվրասիական տնտեսական միության շրջանակներում արտաքին առևտրի ոլորտում սահմանափակումների ենթակա ապրանքներ երրորդ երկրներից ներմուծելու և (կամ) երրորդ երկրներ արտահանելու լիցենզիաներ կամ թույլտվություններ կամ հավաստագրեր (կամ դրանց կրկնօրինակներ) տրամադրելու համար նախատեսված է պետական տուրք` բազային տուրքի չափով, եթե նույն օրենքով այլ դրույքաչափ նախատեսված չէ: Նախագծով սահմանվող հավելվածի 13-րդ կետի վերջին նախադասության համաձայն՝ կրկնօրինակի տրամադրման համար պետական տուրք չի գանձվում, ուստի՝ առաջարկվում է այս դրույթը համապատասխանեցնել «Պետական տուրքի մասին» ՀՀ օրենքի 19.6-րդ հոդվածի 1-ին մասի դրույթներին:
	4. Չի ընդունվել։ 
«Պետական տուրքի մասին» օրենքի 19.6-րդ հոդվածի  միայն 1-ին մասով սահմանված դեպքերում է կրկնօրինակի տրամադրման համար գանձվում պետական տուրք բազային տուրքի չափով։ Նույն հոդվածի 2-6-րդ մասերով կրկնօրինակ տրամադրելու համար պետական տուրք սահմանված չէ։

	5. Առաջարկում ենք նաև հավելվածի Ձև N1-ի և Ձև N2-ի վերնագրերից հանել «ԵԱՏՄ ԱՏԳ ԱԱ 2603000000, 2613, 7202700000, 8102 (ԲԱՑԱՌՈՒԹՅԱՄԲ 810297000) ԱՊՐԱՆՔԱՅԻՆ ԴԻՐՔԻ ԾԱԾԿԱԳՐԻՆ ԴԱՍՎՈՂ ԱՊՐԱՆՔՆԵՐԻ՝ ԴԵՊԻ ԵՐՐՈՐԴ ԵՐԿՐՆԵՐ ԱՐՏԱՀԱՆՄԱՆ ԳԼԽԱՎՈՐ ԼԻՑԵՆԶԻԱ ՍՏԱՆԱԼՈՒ ՄԱՍԻՆ» բառերը, քանի որ հայտը ներկայացվում, իսկ գլխավոր լիցենզիան տրվում է կոնկրետ ապրանքի համար, որի վերաբերյալ տեղեկատվությունը, համաձայն հաստատված ձևերի, ենթակա է նշման վերոնշյալ Ձև N1-ի և Ձև N2-ի 8-րդ սյունակներում:
	5. Ընդունվել է։ 
Ձև N2-ի և Ձև N4-ի վերնագրերից (լիցենզիաների ձևերից) հանվել են առաջարկվող բառերը։

	6. Լիցենզավորման ենթակա է դեպի երրորդ երկրներ ԵԱՏՄ ԱՏԳ ԱԱ 2603000000, 2613, 7202700000, 8102 (բացառությամբ 810297000) ծածկագրերին դասվող ապրանքների արտահանումը, սակայն նախագծով չի հստակեցվում, թե լիցենզիան տրվում է միայն մեկ ապրանքի համար, թե մեկ գլխավոր լիցենզիա կարող է տրվել մի քանի ապրանքների համար:
	6. Ընդունվել է։
 Կարգի 5-րդ կետում լրացվել է «Սույն կարգի 1-ին կետում նշված յուրքանչյուր անվանում ապրանքի համար տրամադրվում է առանձին լիցենզիա» նախադասությունը։

		7. Նախագծով հստակեցման կարիք ունի հետևյալը հարցը, արդյոք գլխավոր լիցենզիա ստացած անձը լիցենզիայի 7-րդ դաշտում նշված քանակը պարտավոր է արտահանել մեկ անգամ, թե նշված քանակը կարող է արտահանել մաս-մաս՝ լիցենզիայի գործողության ժամկետում:
	7. Մասամբ է ընդունվել։
«Գլխավոր լիցենզիա» հասկացությունն ինքնին նախատեսում է մաս-մաս արտահանման հնարավորություն։  

	Միևնույն ժամանակ, հաշվի առնելով «Առևտրի և ծառայությունների մասին» ՀՀ օրենքի 2.1-ին կետի կարգավորումները` առաջարկում ենք նախագիծը (մասնավորապես` լիցենզիայի տրամադրման ընթացակարգը) համապատասխանեցնել  ՀՀ կառավարության 2014 թվականի դեկտեմբերի 25-ի N1524-Ն որոշմամբ նախատեսված կարգավորումներին:
	Մասամբ է ընդունվել։
Սույն լիցենզիայի տրամադրման ընթացակարգն իրականացվում է «Եվրասիական տնտեսական միության մասին» պայմանագրի 47-րդ հոդվածի շրջանակներում։

	Առաջարկում ենք նաև քննության առարկա դարձնել մինչև որոշման ուժի մեջ մտնելը «Արտահանում» մաքսային ընթացակարգով ձևակերպված, սակայն փաստացի չարտահանված ապրանքների արտահանման հարցը:

	Սույն կարգի դրույթները որևէ կերպ չի տարածվում ՀՀ կառավարության 30.01.2015թ. N 83-Ն որոշմամբ սահմանված կարգով տրամադրված, ինչպես նաև տրամադրվող լիցենզիաների վրա։

	5. ՀՀ արդարադատության նախարարություն

	01.09.2021թ.

	
	N 01/27.2/27311-2021

	1. Նախագծի վերնագրում նշվում է Հայաստանի Հանրապետությունից պղնձի և մոլիբդենի խտանյութի, ֆեռոմոլիբդենի, մոլիբդենի՝ դեպի երրորդ երկրներ արտահանման ժամանակավոր սահմանափակում կիրառելու մասին, մինչդեռ Նախագծի 1-ին կետով առաջարկվում է սահմանել, որ դեպի երրորդ երկրներ լիցենզիաների հիման վրա իրականացվելու են ԵԱՏՄ ԱՏԳ ԱԱ 2603000000՝ պղնձի հանքաքարեր և խտահանքեր, 2613՝ մոլիբդենի հանքաքարեր և խտահանքեր, 7202700000՝ ֆեռոմոլիբդեն, 8102՝ մոլիբդեն և դրանից պատրաստված արտադրատեսակներ (բացառությամբ 810297000՝ թափոններ և ջարդոն) ապրանքային դիրքի ծածկագրերին դասվող ապրանքների արտահանումը:
Այս առումով հիմք ընդունելով «Նորմատիվ իրավական ակտերի մասին» օրենքի 12-րդ հոդվածի 1-ին մասի պահանջները, այն է՝ նորմատիվ իրավական ակտը ունենում է վերնագիր, որը համապատասխանում է նորմատիվ իրավական ակտի բովանդակությանը՝ հարկ ենք համարում նշել, որ Նախագծի վերնագիրն առաջարկում ենք համապատասխանեցնել Նախագծի 1-ին կետով առաջարկվող կարգավորման բովանդակությանը:
	Ընդունվել է։
Վենագիրը համապատասխանեցվել է Կարգի դրույթներին։

	Նախագծի 4-րդ կետում «պաշտոնական հրապարակմանը հաջորդող օրը» բառերն առաջարկում ենք փոխարինել «պաշտոնական հրապարակմանը հաջորդող օրվանից» բառերով՝ հիմք ընդունելով «Նորմատիվ իրավական ակտերի մասին» օրենքի 23-րդ հոդվածի 1-ին մասի պահանջները:
	Ընդունվել է։
Նախագծի 4-րդ կետը խմբագրվել է։

	3. Նախագծին կից ներկայացված Հավելվածի (այսուհետ նաև՝ Հավելված) 4-րդ կետով առաջարկվում է նախատեսել, որ Գլխավոր կամ միանգամյա լիցենզիա ստանալու համար անհրաժեշտ փաստաթղթերը լիազոր մարմին հայտատուի հայեցողությամբ կարող են ներկայացվել էլեկտրոնային եղանակով, ինչպես նաև՝ փոստով կամ առձեռն: Էլեկտրոնային եղանակով դիմելու դեպքում դիմումը և հայտը անհրաժեշտ է ներկայացնել ՀՀ օրենսդրությամբ սահմանված կարգով՝ էլեկտրոնային թվային ստորագրությամբ:
Տվյալ պարագայում անդրադառնալով Նախագծին կից ներկայացված հավելվածի 3-րդ կետում ամրագրված կարգավորմանը, հարկ ենք համարում նշել, որ համաձայն դրա՝ Գլխավոր կամ միանգամյա լիցենզիա ստանալու համար հայտատուն Հայաստանի Հանրապետության էկոնոմիկայի նախարարություն պետք է ներկայացնի ուղեկցող գրություն և նույն կետի 1-ին և 2-րդ ենթակետերում նախատեսված փաստաթղթերը:
[bookmark: _Hlk80957173]Այս առումով հիմք ընդունելով «Նորմատիվ իրավական ակտերի մասին» օրենքի 15-րդ հոդվածի 2-րդ մասում ամրագրված պահանջները՝ համաձայն որոնց՝ նորմատիվ իրավական ակտում միևնույն միտքն արտահայտելիս կիրառվում են միևնույն բառերը, տերմինները կամ բառակապակցությունները՝ հարկ ենք համարում նշել, որ Նախագծի հավելվածում անհրաժեշտ է ապահովել «գրություն» և «դիմում» բառերի միատեսակ կիրառությունը:
	Ընդունվել է։
1-ին կետի 2-րդ ենթակետը խմբագրել է։

	[bookmark: _Hlk80964770]4. Նախագծին կից ներկայացված Հավելվածի 6-րդ կետով առաջարկվում է նախատեսել, որ Գլխավոր լիցենզիան տրամադրվում է յուրաքանչյուր մեկ տոննայի համար, սակայն մեկ լիցենզիա կարող է տրամադրվել մեկ տոննայից ավելի քանակի համար, եթե յուրաքանչյուր տոննայի համար վճարվել է օրենքով սահմանված պետական տուրք, մինչդեռ, այս առումով հարկ է նկատի ունենալ, որ Նախագծի 1-ին կետի 3-րդ ենթակետում ամրագրված կարգավորման համաձայն՝ նույն կետի 1-ին ենթակետում նշված ապրանքների արտահանման նպատակով գլխավոր լիցենզիան տրամադրվում է յուրաքանչյուր մեկ տոննայի համար:
Տվյալ պարագայում նկատի ունենալով վերոգրյալը՝ հնարավոր տարընթերցումներից և տարըմբռնումներից խուսափելու նպատակով Նախագծին կից ներկայացված Հավելվածի 6-րդ կետում և Նախագծի 1-ին կետի 3-րդ ենթակետում նախատեսված իրավակարգավորումներն անհրաժեշտ է համապատասխանեցնել միմյանց
	Ընդունվել է։
Կրկնողությունից և տարընթերցումից խուսափելու համար Նախագծի 1-ին կետի 3-րդ ենթակետը հանվել է։

	[bookmark: _GoBack]5. Անդրադառնալով Նախագծին կից ներկայացված Հավելվածի 6-րդ կետում ամրագրված կարգավորմանը, հարկ ենք համարում նշել, որ համաձայն դրա՝ մեկ գլխավոր լիցենզիա կարող է տրամադրվել մեկ տոննայից ավելի քանակի համար, եթե յուրաքանչյուր տոննայի համար վճարվել է օրենքով սահմանված պետական տուրք:
Այս առումով Նախագծին կից ներկայացված Հավելվածի 6-րդ կետում պարզաբանման և հստակեցման կարիք ունի այն հարցը, թե յուրաքանչյուր տոննայի համար վճարվող օրենքով սահմանված ինչ պետական տուրքի մասին է խոսքը`  նկատի ունենալով այն հանգամանքը, որ «Պետական տուրքի մասին» օրենքի 19.6-րդ հոդվածով սահմանված պետական տուրքը գանձվում է «Առևտրի և ծառայությունների մասին» օրենքով նախատեսված ապրանքներ արտահանելու և (կամ) ներմուծելու լիցենզիաներ կամ թույլտվություններ կամ հավաստագրեր (կամ դրանց կրկնօրինակներ) տրամադրելու համար:

	Մասամբ է ընդունվել։
Հարկ է նշել, որ լիցենզիան տրամադրվում է ըստ արտահանվող ապրանքի քանակի և նպատակ ունենալով կրճատել անհարկի վարչարարությունը, խնայել տնտեսվարող սուբյեկտի ժամանակը և չձգձել արտահանման ժամկետները՝ հնարավորություն է տրվում տնտեսվարող սուբյեկտին յուրաքանչյուր տոննայի համար մեկ առանձին-առանձին լիցենզիա ստանալու փոխարեն՝ մեկ իրավահավաստող փաստաթուղթի միջոցով ձեռք բերել միաժամանակ անհրաժեշտ քանակի ապրանքի արտահանման առանձին իրավունքներ։ Այսինքն, որպեսզի, օրինակ՝ հազար տոննա խտանահանք արտահանելու համար տնտեսվարող սուբյեկտը ստիպված չլինի լրացնելու հազար հատ հայտ և ստանա հազար հատ լիցենզիա, նախատեսվել է հնարավորություն մեկ հայտի միջոցով ձեռք բերել հազար տոննա արտահանման իրավունքներ՝ յուրաքանչյուր տոննայի մասով։ Փաստորեն՝ լիցենզավորման նպատակաը ոչ թե փաստաթղթի ստացումն է (քանակական իմաստով), այլ «Պետական տուրքի մասին» օրենքի 19.6-րդ հոդվածով համապատասխան իրավունքների ձեռք բերումն է։     

	6. Նախագծին կից ներկայացված Հավելվածի 6-րդ և 8-րդ կետերում ամրագրված կարգավորումների բովանդակությունից պարզ է դառնում, որ Նախագծով նախատեսված ապրանքների արտահանման նպատակով լիցենզիա տրամադրելու համար գանձվելու է «Պետական տուրքի մասին» օրենքում փոփոխություն և լրացում կատարելու մասին» ՀՕ-310-Ն օրենքով (ուժի մեջ կմտնի 04.09.2021թ.) նախատեսված պետական տուրքը:
Այս առումով անհրաժեշտ է նկատի ունենալ, որ «Պետական տուրքի մասին» օրենքում փոփոխություն և լրացում կատարելու մասին» ՀՕ-310-Ն օրենքի (ուժի մեջ կմտնի 04.09.2021թ.) 1-ին հոդվածով «Պետական տուրքի մասին» օրենքի նոր խմբագրությամբ շարադրվող 19.6-րդ հոդվածի 4-րդ և 6-րդ մասերում ամրագրված կարգավորումները վերաբերվում են «Արտաքին տնտեսական գործունեության ապրանքային անվանացանկ» (ԱՏԳ ԱԱ) դասակարգչի 2603000000 ծածկագրին դասվող պղնձի խտահանք արտահանելու յուրաքանչյուր մեկ տոննայի լիցենզիաներ կամ թույլտվություններ կամ հավաստագրեր, «Արտաքին տնտեսական գործունեության ապրանքային անվանացանկ» (ԱՏԳ ԱԱ) դասակարգչի 2613 ծածկագրին դասվող մոլիբդենի խտահանքեր արտահանելու յուրաքանչյուր մեկ տոննայի լիցենզիաներ կամ թույլտվություններ կամ հավաստագրեր,  «Արտաքին տնտեսական գործունեության ապրանքային անվանացանկ» (ԱՏԳ ԱԱ) դասակարգչի 7202700000, 8102 ծածկագրին դասվող մոլիբդեն (բացառությամբ 810297000) արտահանելու յուրաքանչյուր մեկ տոննայի լիցենզիաներ կամ թույլտվություններ կամ հավաստագրեր տրամադրելու համար գանձվող պետական տուրքերին, մինչդեռ Նախագծի 1-ին կետի բովանդակությունից պարզ է դառնում, որ դեպի երրորդ երկրներ լիցենզիաների հիման վրա իրականացվելու է ԵԱՏՄ ԱՏԳ ԱԱ 2603000000՝ պղնձի հանքաքարեր և խտահանքեր, 2613՝ մոլիբդենի հանքաքարեր և խտահանքեր, 7202700000՝ ֆեռոմոլիբդեն, 8102՝ մոլիբդեն և դրանից պատրաստված արտադրատեսակներ (բացառությամբ 810297000՝ թափոններ և ջարդոն) ապրանքային դիրքի ծածկագրերին դասվող ապրանքների արտահանումը:
	Ընդունվել է։
Կարգի բոլոր կետերից հանվել է հանքաքարի լիցենզավորման պահանջը։ Միևնույն ժամնակ 8102 ծածկագրին դասվող մոլիբդենի մասով տեղեկացնում ենք, որ նշված ծածկագիրն իր մեջ ներառում է բոլոր ենթածածկագրերը, այդ իսկ տրամաբանությամբ բացառություն է սահմանված 8012 ծածկագրից միայն 81029700 ենթածածկագրին պատկանող թափոնը և ջարդոնը։   

	Նախագծին կից ներկայացված հավելվածի 9-րդ կետով առաջարկվում է նախատեսել, որ Հայտատուի ներկայացրած փաստաթղթերը Լիազոր մարմնում մուտքագրվելուց հետո թերի լինելու դեպքում, 1 աշխատանքային օրվա ընթացքում դրա մասին էլեկտրոնային կամ կապի այլ միջոցներով տեղեկացվելու է հայտատուին:
Նախագծին կից ներկայացված հավելվածի 10-րդ կետով առաջարկվում է նախատեսել, որ Հայտատուն հայտը և դրան կից ներկայացվող փաստաթղթերը թերի լինելու մասին տեղեկացում ստանալու դեպքում մինչև 2 աշխատանքային օրվա ընթացքում կարող է համալրել դրանք: Տվյալ դեպքում լիցենզիայի տրամադրման ժամկետը երկարաձգվելու է ևս մինչև 2 աշխատանքային օրով։
Այս առումով նկատի ունենալով այն հանգամանքը, որ Նախագծին կից ներկայացված հավելվածի 9-րդ կետով նախատեսված դեպքում հայտատուին տեղեկացումը կարող է իրականացվել կապի ցանկացած, այդ թվում՝ փոստային կապի միջոցով, իսկ նման դեպքում տեղեկացման ժամկետը կարող է ավելի երկար լինել, և միևնույն ժամանակ, նկատի ունենալով Նախագծին կից ներկայացված հավելվածի 5-րդ կետում նախատեսված կարգավորումը, համաձայն որի՝ լիցենզիայի տրամադրումը բավարարվելու կամ մերժվելու է Լիազոր մարմնի կողմից հայտի մուտքագրման օրվանից 3 աշխատանքային օրվա ընթացքում (Նախագծին կից ներկայացված հավելվածի 10-րդ կետով նախատեսված դեպքում լիցենզիայի տրամադրման ժամկետը երկարաձգվելու է ընդամենը  ևս մինչև 2 աշխատանքային օրով)՝ Նախագծին կից ներկայացված հավելվածի 9-րդ և 10-րդ կետերով նախատեսված դրույթներն առաջարկում ենք վերանայել:
Միաժամանակ, Նախագծին կից ներկայացված հավելվածի 10-րդ կետում հստակեցման կարիք ունի այն հարցը, թե հիշյալ կետում նշված փաստաթղթերը մինչև 2 աշխատանքային օրվա ընթացքում համալրելու ժամկետը որ պահից սկսված է հաշվվելու: Նույն դիտարկումը վերաբերելի է նաև Նախագծին կից ներկայացված հավելվածի 13-րդ կետում նշված ժամկետի հաշվարկմանը:
	Ընդունվել է։
Փոստային կապի միջոցով տեղեկացման մասով հարկ ենք համարում նշել, որ ներկայացվող փաստաթղթերը թերի լինելու դեպքում դրանք համալրելու ժամկետը սկսում է հոսել տեղեկացում ստանալու պահից, հետևապես անկախ կապի որ միջոցով է տեղեկացվել անձի իրավունքի իրացման 2 աշխատանքային օրվա ժամկետը պահպանվում է։ Միաժամանակ, գործնականում տեղեկացումը իրակնացվում է առավելապես կապի ավելի արագ եղանակներով (օր․՝ էլ․ փոստով)։ 
Նման սուղ ժամկետ սահմանվել է լիազոր մարմնի համար մեկ աշխատանքային օր՝ տնտեսվարող սուբյեկտի շահերից ելնելով։
Միաժամանակ, նախագծի հավելվածի 10-րդ կետի վերջին նախադասությունը խմբագրվել է, որով հստակեցվել է լիցենզիայի տրամադրման ժամկետը։

	Հիմք ընդունելով «Նորմատիվ իրավական ակտերի մասին» օրենքի 15-րդ հոդվածի 2-րդ մասի պահանջները, այն է՝ նորմատիվ իրավական ակտում միևնույն միտքն արտահայտելիս կիրառվում են միևնույն բառերը, տերմինները կամ բառակապակցությունները՝ Նախագծում և Նախագծին կից ներկայացված հավելվածում անհրաժեշտ է ապահովել «Լիազոր մարմին» և «Լիազորված մարմին» բառերի միատեսակ կիրառությունը:
	Ընդունվել է։
Կատարվել է փոփոխություն։ Բոլոր կետերում «Լիազորված մարմին» բառերը փոխարինվել են «Լիազոր մարմին» բառերով։

	9. Միևնույն ժամանակ, վերոգրյալի համատեքստում անհրաժեշտ է նկատի ունենալ, որ ներկայացված Նախագիծը կարող է իրավական ուժ ստանալ միայն «Պետական տուրքի մասին» օրենքում փոփոխություն և լրացում կատարելու մասին» ՀՕ-310-Ն օրենքի ուժի մեջ մտնելու պարագայում:
	Ընդունվել է։



